Június 29-én jelentkezett a Hadügyi Hivatalnál, ahol megbízták az akkor még kiképzés alatt levő – nyugati frontra szánt – 33. hadosztály vezetésével. A döntést azonban hirtelen megváltoztatták és augusztus 15-én táviratban értesítették, hogy két nap múlva hajóra kell szállnia, hogy átvegye a 13. hadosztály parancsnokságát a Dardanelláknál. 17-e reggelén – életében utoljára – búcsút vett családjától.